Viljandi Linnavalitsus otsustas volikogule esitada eelnõu, millega piiratakse alkohoolsete jookide müümist baarides ja ööklubides. Viljandi linnasekretäri Margus Timpsoni sõnul soovib linnavalitsus keelata alkoholi müügi baarides nädala sees alates südaööst ja nädalavahetustel kella kahest. Uuesti tohib kangemat kraami müüma hakata hommikul kell kaheksa ning piirangut ei  laiendata kinnistele üritustele. "Tingimuste karmistamine tuleneb korrakaitse vajadustest," selgitas Timpson. "Öösiti või õigemini hommikuti on joodikuid linnas liiga palju."